Ehdotus: neuvoston päätös sopimuksen tekemisestä Euroopan unionin ja Japanin välillä keskinäisestä oikeusavusta rikosasioissa /* KOM/2009/0706 lopull. - NLE 2009/0188 */





[pic] | EUROOPAN KOMISSIO | Bryssel 17.12.2009 KOM(2009)706 lopullinen 2009/0188 (NLE) Ehdotus: NEUVOSTON PÄÄTÖS sopimuksen tekemisestä Euroopan unionin ja Japanin välillä keskinäisestä oikeusavusta rikosasioissa PERUSTELUT EHDOTUKSEN TAUSTA Neuvosto päätti 26.–27. helmikuuta 2009 valtuuttaa puheenjohtajavaltion aloittamaan komission avustamana neuvottelut sopimuksen tekemiseksi Euroopan unionin ja Japanin välillä keskinäisestä oikeusavusta rikosasioissa. Koska jäsenvaltioiden ja Japanin välillä ei ole tehty kahdenvälisiä sopimuksia keskinäisestä oikeusavusta, Euroopan unioni pyrkii tehostamaan jäsenvaltioidensa ja Japanin välistä yhteistyötä rikosasioissa annettavan keskinäisen oikeusavun alalla. Euroopan unionista tehdyn sopimuksen 24 ja 38 artiklan nojalla neuvosto antoi 30. marraskuuta 2009 tehdyllä päätöksellään valtuutuksen sopimuksen allekirjoittamiseen Euroopan unionin ja Japanin välillä keskinäisestä oikeusavusta rikosasioissa. Sopimus olisi nyt tehtävä. Lissabonin sopimuksen tultua voimaan 1. joulukuuta 2009 Euroopan unionin soveltamat menettelyt määräytyvät Euroopan unionin toiminnasta tehdyn sopimuksen 218 artiklan nojalla. Euroopan unionin toiminnasta tehdyn sopimuksen 218 artiklan 6 kohdan a alakohdassa määrätään, että kun kyse on sopimuksista aloilla, joilla sovelletaan tavallista lainsäätämisjärjestystä, neuvosto tekee päätöksen sopimuksen tekemisestä Euroopan parlamentin hyväksynnän saatuaan. Tämän vuoksi komissio suosittaa neuvostolle, että se tekee Euroopan parlamentin hyväksynnän saatuaan päätöksen sopimuksen tekemisestä Euroopan unionin ja Japanin välillä keskinäisestä oikeusavusta rikosasioissa. 2009/0188 (NLE) Ehdotus: NEUVOSTON PÄÄTÖS sopimuksen tekemisestä Euroopan unionin ja Japanin välillä keskinäisestä oikeusavusta rikosasioissa EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 82 artiklan 1 kohdan d alakohdan yhdessä sen 218 artiklan 6 kohdan a alakohdan kanssa, ottaa huomioon komission ehdotuksen, ottaa huomioon Euroopan parlamentin hyväksynnän, sekä katsoo seuraavaa: 1. Neuvosto valtuutti 26–27 päivänä helmikuuta 2009 puheenjohtajavaltion aloittamaan komission avustamana neuvottelut sopimuksen tekemiseksi Euroopan unionin ja Japanin välillä keskinäisestä oikeusavusta rikosasioissa. 2. Neuvoston päätöksen 2010/…[1] nojalla Euroopan unionin ja Japanin välinen sopimus keskinäisestä oikeusavusta rikosasioissa allekirjoitettiin 30 päivänä marraskuuta 2009 sillä varauksella, että sopimus tehdään myöhemmin. 3. Sopimusta ei ole vielä tehty. Lissabonin sopimuksen tultua voimaan 1 päivänä joulukuuta 2009 Euroopan unionin soveltamat menettelyt määräytyvät Euroopan unionin toiminnasta tehdyn sopimuksen 218 artiklan nojalla. 4. Sopimus olisi tehtävä. 5. [Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 3 artiklan mukaisesti Yhdistynyt kuningaskunta ja Irlanti ovat ilmoittaneet haluavansa osallistua tämän päätöksen antamiseen.] 6. Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemaa koskevan pöytäkirjan N:o 22 1 ja 2 artiklan mukaisesti Tanska ei osallistu tämän päätöksen antamiseen eikä se sido Tanskaa eikä sitä sovelleta Tanskaan, ON HYVÄKSYNYT TÄMÄN PÄÄTÖKSEN: 1 artikla Tehdään Euroopan unionin ja Japanin välinen sopimus keskinäisestä oikeusavusta rikosasioissa. Tehtävän sopimuksen teksti on tämän päätöksen liitteenä. 2 artikla Neuvoston puheenjohtaja nimeää henkilön, jolla on valtuudet vaihtaa Euroopan unionin puolesta sopimuksen 31 artiklan 1 kohdassa tarkoitetut hyväksymiskirjat osoitukseksi siitä, että Euroopan unioni suostuu sitoutumaan sopimukseen. 3 artikla Tämä päätös tulee voimaan päivänä, jona se annetaan. Se julkaistaan Euroopan unionin virallisessa lehdessä . Sopimuksen voimaantulopäivä julkaistaan Euroopan unionin virallisessa lehdessä . Tehty Brysselissä […]. Neuvoston puolesta [Puheenjohtaja] [1] Tätä neuvoston päätöstä ei ole vielä julkaistu.